Kameme FmKameme Fm NewsKameme News
Mwene mbathi iria iracungiriirie mutino Fort Tenan ekumenya umuthi kana niekurekio na mbodi
Muikariri giti wa sacco ya Western Express oro undu umwe na mwene mbathi njuragani iria iracungiriirie ikuo cia andu 56 na kuguraria angi 15, makumenya umuthi kana nimekurekererio na mbondi ni igoti.
Mucirithania Samuel Wahome wa igoti ria Molo kuria eri acio marakinyitio, athanite Bernard Ishiundu na Cleophas Shimanyula mahingirwo rumande ceceni-ini ya borithi ya Londiani niguo kuhe borithi wa gutabania utuiria makiria.
Eri acio marakuruhanio na wagi wa kihariro uria uracungiriirie mutino ucio mwena wa Fort Tenan, gukirikana mbathi iyo iretwo Homeboyz ndirari na maruwa ma thabari cia utuku. Ihinda-ini oriu miiri 51 ni irikitie gukuranwo ni endwa ao na ikambiriria kweherio mocharini ya thibitari ya Kericho iria igumiirwo ni muhatikano wa miiri.
Undu uyu ukite riri nake munene wa thitango cia muingi Noordin Haji athanite utuiria wuithiranite niguo kumenya nuu urari na mahitia na gucungiriria mutino ucio.
umb_Latn kik_Latn kik_Latn kik_Latn kik_Latn kik_Latn